पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर से मुख्यमंत्री ने औपचारिक शुरुआत जरूर कर दी लेकिन जिले में शनिवार से 18 साल से अधिक आयु के लोगों को कोविड वैक्सीनेशन शुरू नहीं हो सका। कारण, सरकार ने चित्तौड़ को प्रायोरिटी वाले जिलों में नहीं लिया। इस कारण सप्लाई भी नहीं आई। अधिकारियों के अनुसार जिले में 15 मई तक ही 18 प्लस को वैक्सीन लगेंगी।
चिकित्सा मंत्री और विभाग के इस संबंध में शुक्रवार रात तक बार बार निर्णय बदलने से असमंजस भी रहा। कभी कहा गया कि पहले चरण में 9 जिले, फिर कहा 11 जिलों में 35 से 44 तक के लोगों को वैक्सीन शुरू कर देंगे। बाद में सभी जगह एक मई से शुरू करने की बात सामने आई थीं।
लेकिन शुक्रवार रात तक न तो वैक्सीन आई और न कोई अधिकृत आदेश। स्थानीय अधिकारियों व भास्कर ने पहले ही यह साफ कर दिया था कि चित्तौड़ जिले में एक मई से ही 18 प्लस लाेगाें को वैक्सीन नहीं लगेगी। यह अलग बात है कि दो दिन से कुछ जगह 44 से कम उम्र के लोगों को भी टीम द्वारा वैक्सीन लगाने की शिकायतें पहुंची।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn